
Në pajtim me dispozitat e Ligjit për Shërbimin Civil të Republikës së Kosovës, Ligji Nr. 03/ L -149, Rregullore   
Nr. 02/2010 për Procedurat e Rekrutimit në Shërbimin Civil të Republikës së Kosovës, Ministria e Tregtisë dhe 
Industrisë bën:

                                                                   REKRUTIM
                                                                                                                     
Institucioni:                                                       Ministria e Tregtisë dhe Industrisë

                                               Departamenti i Financave dhe Shërbimeve të Përgjithshme


Titulli i vendit të punës:                    Zyrtar i Logjistikës 1
Koeficienti / 7
[bookmark: _GoBack]Nr. i Referencës:  MTI/ 18
Numri i zyrtarëve që do të pranohen: 1
Vendi: Prishtinë                                                                                                                      Datë: 22.06. 2017
____________________________________________________________________________________________
     Detyrat dhe përgjegjësitë:
· Merr pjesë në planifikim dhe përgatitjen e planit të furnizimit të mallit dhe është përgjegjës për organizimin e depos në përputhje me procedurat dhe politikat e organizatës; 
· Pranon dhe deponon mallin dhe mbanë evidenca të sakta dhe të plota të mallit në kopje fizike dhe elektronike dhe ruan të gjitha të dhënat relevante të mallit; 
· Ofron mbështetje teknike dhe operative për institucion për zbatimin e praktikave më të mira të logjistikës, sistemeve dhe procedurave;
· Procedon të gjitha kërkesat e furnizimit të mallit, bënë pranimin e mallit, kujdeset për mirëmbajtjen dhe bënë shpërndarjen sipas kërkesave; 
· Vlerëson dhe kujdeset për hapësirën e nevojshme për deponim të mallit dhe përgatit planet e deponimit të mallrave në ardhje; 
· Përgatit raporte të rregullta për stoqet e mallrave në depo; 
· Përgatit të gjitha procedurat dhe hapat e nevojshme për asgjësimin e mallrave; 
· Kryen edhe detyra tjetër në përputhje me ligjet dhe rregulloret të cilat mund të kërkohen në mënyrë të arsyeshme kohë pas kohe nga mbikëqyrësi.



Kualifikimet për këtë vend të punës:

· Diplomë Universitare: Ekonomik, Juridik, Administrate Publike;
· Së paku 2 vite përvojë pune;
· Njohuri profesionale në fushën përkatëse;
· Aftësi në zgjidhjen e problemeve për çështjet teknike ose procedurale që dalin nga procesi i punës; 
· Aftësia për të organizuar punën e vet dhe për te koordinuar stafin e nivelit administrativ; 
· Shkathtësi hulumtuese , analitike dhe të vlerësim të informacionit; 
· Shkathtësi kompjuterike në aplikacione të programeve (Word, Excel, Power Point, Access); 

Kushtet e pjesëmarrjes në rekrutim:

Të drejtë aplikimi kanë të gjithë qytetarët e Republikës së Kosovës, të cilët kanë zotësi të plotë për të vepruar, kanë shkollimin e lartë dhe kanë aftësinë profesionale për kryerjen e detyrave.


Kohëzgjatja e emërimit:

Nëpunësi i karrierës (përhershëm) Periudha provuese. Dymbëdhjetë (12) muaj.

Data e mbylljes së konkursit:

06.07.2017


Paraqitja e kërkesave:

Formularët për aplikim mund të merren në recepcion të MTI-së, ose të tërhiqen nga web faqja e MTI-së, ku është bërë edhe shpallja e konkursit , në adresën www.mti-ks.org dhe dorëzohen në Divizionin e Burimeve Njerëzore, çdo ditë pune nga ora 8:00 -16:00 deri më: 06.07.2017. Për informata më të hollësishme mund të kontaktoni në nr. tel. 038-200 36-578. 

“Shërbimi Civil i Republikës së Kosovës, ofron mundësi të barabarta të punësimit për të gjithë shtetasit e Kosovës dhe mirëpret aplikacionet nga të gjithë personat e gjinisë mashkullore dhe femërore nga të gjitha komunitetet në Kosovë”.  

“Komunitetet jo-shumicë dhe pjesëtarët e tyre kanë të drejtë për përfaqësim të drejtë dhe proporcionalë organet e shërbimit civil të administratës publike,qendrore dhe lokale,siç specifikohet në Nenin 11, paragrafi 3të Ligjit Nr..03/L-149 mbi shërbimin Civil të Republikës së Kosovës”

 Kërkesat e dërguara pas datës së fundit nuk do të pranohen.
Për shkak të numrit të madh të kërkesave të pranuara,vetëm kandidatët e përzgjedhur në listën e ngushtë do  të kontaktohen.  

